ขึ้นรถลงเรือสบายใจ
นายสมศักดิ์ ห่มม่วง อธิบดีกรมเจ้าท่า เปิดเผยว่า กรมเจ้าท่าได้จัดทำแผนการพัฒนาและยกระดับระบบขนส่งโดยสารทางน้ำในแม่น้ำเจ้าพระยา ในเขตกรุงเทพมหานครและปริมณฑล โดยได้จัดสรรงบประมาณปี 62 จำนวน 40 ล้านบาท เพื่อปรับปรุงพัฒนาท่าเรือโดยสาร จำนวน 8 ท่า ทั้งการติดตั้งป้ายสัญลักษณ์ อัตลักษณ์ พื้นที่ทางลาด เป็นต้น เพื่อยกระดับการให้บริการในแม่น้ำเจ้าพระยา สำหรับท่าเรือทั้ง 8 ท่า ประกอบด้วย ท่าเรือสาทร ท่าโอเรียนเต็ล ท่าสี่พระยา ท่าเรือราชวงศ์ ท่าเรือดินแดง ท่าเรือราชินี ท่าเรือเทเวศร์ และท่าเรือท่านํ้านนทบุรี คาดว่าจะแล้วเสร็จในต้นปี 63 ขณะเดียวกันยังดำเนินโครงการยกระดับท่าเรือโดยสารให้เป็นสถานีเรือ และปรับปรุงรูปแบบโป๊ะเทียบเรือให้ปลอดภัย ทันสมัย พร้อมรองรับผู้พิการและผู้สูงอายุมากขึ้น จำนวน 19 ท่าประกอบด้วย,1.ท่าเรือปากเกร็ด 2.ท่าเรือพระนั่งเกล้า,3.ท่าเรือนนทบุรี 4.ท่าเรือพระรามห้า,5.ท่าเรือพระรามเจ็ด 6.ท่าเรือบางโพ,7.ท่าเรือเกียกกาย 8.ท่าเรือพายัพ,9.ท่าเรือสะพานกรุงธน 10.ท่าเรือเทเวศน์,11.ท่าพระอาทิตย์ 12.ท่าเรือพระปิ่นเกล้า,13.ท่าเรือพรานนก 14.ท่าเรือท่าช้าง,15.ท่าเรือท่าเตียน 16.ท่าเรือราชินี,17.ท่าเรือราชวงศ์ 18.ท่าเรือสี่พระยา 19.ท่าเรือสาทร,นอกจากนี้ จะเร่งพัฒนาพื้นที่หลังท่าเรือเพื่อเชื่อมโยงระบบโครงข่ายการคมนาคมทางน้ำ ให้เชื่อมต่อการขนส่ง ล้อ ราง เรือ แบบไร้รอยต่อ เพื่อให้ประชาชนสะดวกสบายและปลอดภัย เบื้องต้นได้เร่งดำเนินการเชื่อมกับขนส่งระบบรางของการรถไฟฟ้าขนส่งมวลชนแห่งประเทศไทย (รฟม.) จำนวน 5 ท่า ได้แก่,1. ท่าเรือพระนั่งเกล้า (ฝั่งพระนคร) กับรถไฟฟ้าสายสีม่วง,2.ท่าเรือพระรามเจ็ด (ฝั่งตะวันตก) กับรถไฟฟ้าสายสีแดง,3.ท่าเรือบางโพ กับรถไฟฟ้าสายสีนํ้าเงิน,4.ท่าเรือราชินี กับรถไฟฟ้าสายสีนํ้าเงินและ,5.ท่าเรือสาทร กับรถไฟฟ้าสายสีเขียว,ซึ่งขณะนี้ปรับปรุงโครงสร้างท่าเรือเสร็จแล้ว 3 ท่า เหลือแค่ท่าเรือพระนั่งเกล้า และท่าเรือบางโพ คาดว่าจะแล้วเสร็จในปี 63.
กรมเจ้าท่าได้จัดทำแผนการพัฒนาและยกระดับระบบขนส่งโดยสารทางน้ำในแม่น้ำเจ้าพระยา ในเขตกรุงเทพมหานครและปริมณฑล โดยได้จัดสรรงบประมาณปี 62 จำนวน 40 ล้านบาทเพื่อปรับปรุงพัฒนาท่าเรือโดยสาร 
ปรับปรุงท่าเรือ,ท่าเรือ,เรือโดยสาร,ท่าเรือโดยสาร,กรมเจ้าท่า,ข่าวทั่วไป